User:حسن مجدى/sandbox

= ازاى تحمي نفسك من النصب العقارى =

= احمى نفسك واعرف حقك =

كتير مننا بيكون قلقان جدا وهو رايح يشترى شقه من شركات الاستثمار العقارى وبرده فى ناس كتير بتحكم على اعلانات الشقق فى مصر انها نصب وفى ناس كتير بطلع اشاعات على شركات كتير لمشاكل شخصيه بس انت ازاى تتاكد من ان الشركه دى بجد نصابه ولا لا وازاى متبقاش ضحيه من ضحايا شركات النصب العقارى.

1- هل تحكم على الشركه من اعلاناتها ام لا؟

 * الاعلانات لاتكفى للحكم ولكن عليك ان تتصل بالشركه وتتعرف اكثر على المشروع مميزاته وعيوبه وتطلب كل التفاصيل عن الشركه والمشروع وده طبعا برده مش كل حاجه…

2- هل زياره الشركه امر ضرورى ام يكفى الاتصال بهم فقط؟

 * الاتصال اكيد مهم علشان تاخد خلفيه عن الشركه وتجمع اكبر معلومات بس زياره الشركه امر ضرورى لمعرفه تفاصيل اكتر عن الشقه الذى تريد شرائها ورؤيه حجم الشركه ومشروعاتها وطبعا رؤيه الشركه على ارض الواقع والمسؤلين اللى هتتعامل معاهم فى الشركه فى الوقت ده هتقدر تاخد قرارك بدقه اكتر.

3- كيف تستطيع تقييم شركه الاستثمار العقارى اذا كانت كبيره ام صغيره؟

 * كل شركه فى مجال العقارات بيبقى ليها تاريخها من حيث حجم المشروعات السابقه ونوعيه الوحدات التى تم تسليمها وحجم استثمارتها فى المشروعات ومواعيد تسليم مشروعاتها وطبعا واخيرا عمر الشركه فى المجال العقارى اى عدد سنين عملها, لو سالت على كل ده هتقدر تكُون صوره عن حجم الشركه وتقدر تعطيها التقييم التى تستحقه من وجهه نظرك.

4- ما هى الاسئله التى يجب ان تسألها فى اول زياره لشركه الاستثمار العقارى؟

 * بعد معرفه كل ما سبق عن الشركه وحجمها اكيد هتبقى محتاج تعرف تفاصيل عن الشقه الذى تريد شرائها ومن هنا لابد من السؤال عن مستندات الملكيه + ميعاد التسليم + طريقه السداد + اسأل على الارض فى جهاز المدينه التابع لها الارض + واعرف الرخصه للعماره بكام دور ثم التفاصيل الخاصه بالشقه والتى كنت قد قرائتها فى الاعلان من المساحه وعنوان الشقه بالتفصيل وموقع الشقه من العماره واى تفاصيل تهمك وتفرق على قرارك فى الشراء.

5- ماهى الضمانات التى تحتاج اليها لو هتشترى الشقه كاش؟

 * الضمانات هى (صوره توكيل بالشقه المباعه -صوره من عقد الملكيه – صوره من رخصه المبانى- توكيل من الشركه بالبيع للنفس او الغير- عقد بيع ابتدائى خالص الثمن- حصه من الارض بما يوازى مساحه الشقه).

5- ماهى الضمانات التى تحتاج اليها لو هتشترى الشقه بالتقسيط؟

 * الضمانات هى (ايصال استلام نقديه من الشركه موضح به قيمه المقدم المدفوع وبيانات الشقه المشتراه ومختوم بختم الشركه – عقد بيع ابتدائى مكتوب به تواريخ الاستحقاقات اللى عليك سواء اقساط او دفعات سنويه).

6- هل يكفى رؤيه الشقه على التصميم فقط ام لابد من زياره الموقع؟

 * طبعا التعرف على تصميم الشقه شئ مهم علشان تقدر تعرف مساحه الشقه وتقسيمتها بشكل مُجسم ومنفصل لكن لابد من زياره موقع الشقه وخاصه اذا كانت تحت الانشاء وطبعا زيارتك للموقع وقتها لمعرفه عنوان شقتك بالتفصيل وايضا للتاكد من موقع البناء.

7- ما هو الفرق بين الاستلام الفورى او شراء شقه تحت الانشاء؟

 * اهم مميزات الاستلام الفورى وهو العروض على الكاش ولكن من ضمن عيوبها بان يكون سعر المتر مرتفع مقابل اذا كانت الشقه تحت الانشاء بيكون سعر المتر اقل وايضا لما تشترى شقه تحت الانشاء بيكون استثمار جيد لفلوسك فى الفتره التى يتم فيها البناء.